CELEX: 52003PC0455
Language: fi
Date: 2003-07-23
Title: Muutettu ehdotus Euroopan parlamentin ja neuvoston direktiivi elintarvikehygieniasta ja eräiden ihmisravinnoksi tarkoitettujen eläinperäisten tuotteiden tuotantoa ja markkinoille saattamista koskevista terveyssäännöistä annettujen direktiivien kumoamisesta ja direktiivien 89/662/ETY ja 91/67/ETY muuttamisesta

Avis juridique important

|

52003PC0455

Muutettu ehdotus Euroopan parlamentin ja neuvoston direktiivi elintarvikehygieniasta ja eräiden ihmisravinnoksi tarkoitettujen eläinperäisten tuotteiden tuotantoa ja markkinoille saattamista koskevista terveyssäännöistä annettujen direktiivien kumoamisesta ja direktiivien 89/662/ETY ja 91/67/ETY muuttamisesta  /* KOM/2003/0455 lopull. - COD 2000/0182 */  

Muutettu ehdotus EUROOPAN PARLAMENTIN JA NEUVOSTON DIREKTIIVI elintarvikehygieniasta ja eräiden ihmisravinnoksi tarkoitettujen eläinperäisten tuotteiden tuotantoa ja markkinoille saattamista koskevista terveyssäännöistä annettujen direktiivien kumoamisesta ja direktiivien 89/662/ETY ja 91/67/ETY muuttamisesta(komission esittämä EY:n perustamissopimuksen 250 artiklan 2 kohdan mukaisesti)PERUSTELUTI MENETTELY1. Komissio esitti 14. heinäkuuta 2000 viisi ehdotusta sisältävän paketin, jolla pyritään laatimaan yhteisön elintarvikehygienialainsäädäntö uudelleen [asiakirja KOM(2000) 438]. Paketti toimitettiin neuvostolle ja Euroopan parlamentille 24. heinäkuuta 2000 hyväksyttäväksi yhteispäätösmenettelyllä.(Paketin neljättä ehdotusta lukuun ottamatta; kyseinen ehdotus perustui perustamissopimuksen 37 artiklaan, ja se on jo annettu neuvoston direktiivinä 2002/99/EY.)2. Euroopan parlamentti antoi 3. kesäkuuta 2003 ensimmäisessä käsittelyssään myönteisen lausunnon paketin viidennestä ehdotuksesta [2000/0182(COD)] ja esitti siihen yhtä tarkistusta, jonka komissio hyväksyi.(Ensimmäisestä ja toisesta ehdotuksesta annettiin myönteiset lausunnot jo toukokuussa 2002 ja kolmannesta ehdotuksesta 5. kesäkuuta 2003.)3. Tällä ehdotuksella muutetaan paketin viidettä ehdotusta Euroopan parlamentin esittämän tarkistuksen ottamiseksi huomioon.II EHDOTUKSEN TAVOITTEET4. Ehdotuksella pyritään kumoamaan 17 neuvoston direktiiviä elintarvikehygieniaa koskevien yhteisön sääntöjen luomiseksi uudelleen.Ehdotukseen sisältyy myös vallitsevan tilan säilyttämiseen tähtäävä lauseke, jolla on varmistettava, että kyseisiin 17:ään direktiiviin perustuvat täytäntöönpanopäätökset pysyvät voimassa.III EUROOPAN PARLAMENTIN ESITTÄMÄT TARKISTUKSET5. Ehdotuksessa säädetään seuraavaa:"Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2004. Niiden on ilmoitettava tästä viipymättä komissiolle."Euroopan parlamentin tarkistus kuuluu seuraavasti:Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan [lisättävä päivämäärä: (vuoden kuluessa direktiivin voimaantulosta)] mennessä. Niiden on ilmoitettava tästä viipymättä komissiolle.Tämä näyttää kohtuulliselta toimintamallilta, koska ehdotuspaketti on määrä hyväksyä virallisesti 1. tammikuuta 2004 jälkeen.IV PÄÄTELMÄ6. Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.